CELEX: 62009CN0086
Language: ro
Date: 2009-02-27 00:00:00
Title: Cauza C-86/09: Cerere de pronunțare a unei hotărâri preliminare introdusă de VAT and Duties Tribunal, Manchester (Regatul Unit) la 27 februarie 2009 – Future Health Technologies Ltd/Her Majesty's Commissioners of Revenue and Customs

1.5.2009   
            
            
               RO
            
            
               Jurnalul Oficial al Uniunii Europene
            
            
               C 102/16
            
         Cerere de pronunțare a unei hotărâri preliminare introdusă de VAT and Duties Tribunal, Manchester (Regatul Unit) la 27 februarie 2009 – Future Health Technologies Ltd/Her Majesty's Commissioners of Revenue and Customs
   (Cauza C-86/09)
   2009/C 102/27
   Limba de procedură: engleza
   
      Instanța de trimitere
   
   VAT and Duties Tribunal, Manchester
   
      Părțile din acțiunea principală
   
   
      Reclamantă: Future Health Technologies Ltd
   
      Pârât: Her Majesty's Commissioners of Revenue and Customs
   
      Întrebările preliminare
   
   
               1)
            
            
               În cazul în care un stat membru acceptă ca unele servicii să fie prestate de o instituție care trebuie tratată precum o instituție recunoscută în mod corespunzător de natură similară celei a unui spital ori a unui centru de tratament medical sau diagnoză în sensul articolului 132 alineatul (1) litera (b) din Directiva principală TVA (1), expresia „spitalizarea și îngrijirea medicală” de la articolul 132 alineatul (2) litera (b) trebuie interpretată în sensul că include totalitatea serviciilor sau, eventual, unul sau mai multe servicii (și, în acest caz, care servicii anume) care pot fi descrise în modul următor (o descriere mai detaliată poate fi găsită în Agreed Statement of Facts):
               
                           a)
                        
                        
                           Furnizarea în beneficiul părinților unui copil nenăscut a unei truse cu echipamentul medical necesar pentru a permite personalului medical profesional independent care asistă la naștere să preleveze sânge din cordonul ombilical al copilului la scurt timp după naștere;
                        
                     
                           b)
                        
                        
                           Testarea sângelui astfel colectat într-un laborator construit în acest scop pentru a garata că sângele nu este contaminat cu niciun produs medical care ar putea fi transmis pe cale sangvină sau prin intermediul unui extras de celule stem din sânge în cazul unei utilizări a celulelor stem în scopuri terapeutice (cu efectuarea unei testări similare după un interval de șase luni);
                        
                     
                           c)
                        
                        
                           Analizarea acestui sânge de către un personal medical cu o calificare adecvată și sub supravegherea acestuia pentru a extrage un eșantion de celule stem adecvate pentru o utilizare în scopuri medicale;
                        
                     
                           d)
                        
                        
                           Stocarea sângelui și a celulelor stem în condiții controlate în mod științific destinate să păstreze sângele și celulele stem într-o stare perfectă; și/sau
                        
                     
                           e)
                        
                        
                           Punerea la dispoziție a sângelui la cererea părinților (până la împlinirea vârstei de 18 ani de către copil) pentru o utilizare în cadrul unui tratament medical?
                        
                     
         
               2)
            
            
               În subsidiar, noțiunea de activități „conexe” spitalizării și îngrijirii medicale din articolul 132 alineatul (1) litera (b) din Directiva principală TVA trebuie interpretată în sensul că include toate sau unele (și, în acest caz, care anume) dintre serviciile menționate anterior?
            
         
               3)
            
            
               În cazul în care un stat membru acceptă ca acele servicii să fie prestate de către unul sau mai multe cadre medicale cu o calificare adecvată sau sub supravegherea acestora, expresia „prestarea de îngrijiri medicale” de la articolul 132 alineatul (1) litera (c) din Directiva principală TVA trebuie interpretată în sensul că include totalitatea serviciilor sau, eventual, unul sau mai multe servicii (și, în acest caz, care servicii anume) care pot fi descrise în modul următor (o descriere mai detaliată poate fi găsită în Agreed Statement of Facts):
               
                           f)
                        
                        
                           Furnizarea în beneficiul părinților unui copil nenăscut a unei truse cu echipamentul medical necesar pentru a permite personalului medical profesional independent care asistă la naștere să preleveze sânge din cordonul ombilical al copilului la scurt timp după naștere;
                        
                     
                           g)
                        
                        
                           Testarea sângelui astfel colectat într-un laborator construit în acest scop pentru a garata că sângele nu este contaminat cu niciun produs medical care ar putea fi transmis pe cale sangvină sau prin intermediul unui extras de celule stem din sânge în cazul unei utilizări a celulelor stem în scopuri terapeutice (cu efectuarea unei testări similare după un interval de șase luni);
                        
                     
                           h)
                        
                        
                           Analizarea acestui sânge de către un personal medical cu o calificare adecvată și sub supravegherea acestuia pentru a extrage un eșantion de celule stem adecvate pentru o utilizare în scopuri medicale;
                        
                     
                           i)
                        
                        
                           Stocarea sângelui și a celulelor stem în condiții controlate în mod științific destinate să păstreze sângele și celulele stem într-o stare perfectă; și/sau
                        
                     
                           j)
                        
                        
                           Punerea la dispoziție a sângelui la cererea părinților (până la împlinirea vârstei de 18 ani de către copil) pentru o utilizare în cadrul unui tratament medical?
                        
                     
         
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347/1 p. 1, Ediție specială, 09/vol. 3, p. 7)